CELEX: 32022R0056
Language: lt
Date: 2022-01-14 00:00:00
Title: Komisijos įgyvendinimo reglamentas (ES) 2022/56 2022 m. sausio 14 d. kuriuo iš dalies keičiamas Įgyvendinimo reglamentas (ES) 2018/921, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, importuojamai Kinijos Liaudies Respublikos kilmės vyno rūgščiai nustatomas galutinis antidempingo muitas

2022 1 17   
               
               
                  LT
               
               
                  Europos Sąjungos oficialusis leidinys
               
               
                  L 10/13
               
            
         KOMISIJOS ĮGYVENDINIMO REGLAMENTAS (ES) 2022/56
         2022 m. sausio 14 d.
         kuriuo iš dalies keičiamas Įgyvendinimo reglamentas (ES) 2018/921, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, importuojamai Kinijos Liaudies Respublikos kilmės vyno rūgščiai nustatomas galutinis antidempingo muitas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 14 straipsnio 1 dalį,
         kadangi:
         
                     (1)
                  
                  
                     importuojamai Kinijos Liaudies Respublikos kilmės vyno rūgščiai taikomi galutiniai antidempingo muitai, nustatyti Komisijos įgyvendinimo reglamentu (ES) 2018/921 (2);
                  
               
                     (2)
                  
                  
                     bendrovė „Ninghai Organic Chemical Factory“ (papildomas TARIC (3) kodas A689), kuriai taikoma 8,3 % individuali antidempingo muito norma, 2021 m. birželio 3 d. pranešė Komisijai, kad pakeitė savo pavadinimą į „Ningbo Jinzhan Biotechnology Co., Ltd.“;
                  
               
                     (3)
                  
                  
                     bendrovė paprašė Komisijos patvirtinti, kad pavadinimo pakeitimas nedaro įtakos bendrovės teisei naudotis individualia antidempingo muito norma, taikyta bendrovei ankstesniu pavadinimu;
                  
               
                     (4)
                  
                  
                     Komisija išnagrinėjo pateiktą informaciją ir padarė išvadą, kad pavadinimo pakeitimą deramai užregistravo atitinkamos valdžios institucijos ir jį pakeitus nebuvo užmegzti jokie nauji ryšiai su kitomis bendrovių grupėmis, kurių Komisija netyrė;
                  
               
                     (5)
                  
                  
                     vadinasi, šis pavadinimo pakeitimas nedaro poveikio Įgyvendinimo reglamente (ES) 2018/921 nustatytiems faktams, visų pirma – bendrovei taikomai antidempingo muito normai;
                  
               
                     (6)
                  
                  
                     remiantis bylos duomenimis patvirtinta, kad naujas pavadinimas pradėtas naudoti 2019 m. gegužės 16 d. – tą dieną pavadinimo pakeitimas užregistruotas Ninghajaus apskrities rinkos priežiūros ir administracijos biure. Todėl pavadinimo pakeitimas turėtų įsigalioti tą dieną;
                  
               
                     (7)
                  
                  
                     atsižvelgdama į tai, kas išdėstyta ankstesnėse konstatuojamosiose dalyse, Komisija mano esant tikslinga iš dalies pakeisti Įgyvendinimo reglamentą (ES) 2018/921, kad būtų atsižvelgta į pakeistą bendrovės pavadinimą, kuriuo bendrovei iš pradžių buvo suteiktas papildomas TARIC kodas A689;
                  
               
                     (8)
                  
                  
                     šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            
               1.   Įgyvendinimo reglamento (ES) 2018/921 1 straipsnio 2 dalis iš dalies keičiama taip:
               
                  
                              „Ninghai Organic Chemical Factory, Ninghai
                           
                           
                              A689“
                           
                        
               pakeičiama
               
                  
                              „Ningbo Jinzhan Biotechnology Co., Ltd., Ninghai
                           
                           
                              A689“
                           
                        
            
            
               2.   Galutiniai muitai, sumokėti už importuojamus bendrovės „Ningbo Jinzhan Biotechnology Co., Ltd.“ pagamintus produktus, viršijantys Įgyvendinimo reglamento (ES) 2018/921 1 straipsnio 2 dalyje bendrovei „Ninghai Organic Chemical Factory“ nustatytą antidempingo muitą, grąžinami arba atsisakoma juos išieškoti pagal taikomus muitų teisės aktus.
            
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. sausio 14 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 176, 2016 6 30, p. 21.
         
            (2)  OL L 164, 2018 6 29, p. 14.
         
            (3)  Europos Sąjungos integruotasis muitų tarifas.